ছবি প্রদর্শনী বিতর্কে তাল ঠুকে আজ এবিভিপির মিছিল যাদবপুরে। বিশ্ববিদ্যালয়ের পড়ুয়াদের প্রতিবাদ মিছিলের পাল্টা হিসেবে যাদবপুর অভিযানের ডাক দিয়েছে অখিল ভারতীয় বিদ্যার্থী পরিষদ। 
 ওয়েব ডেস্ক: ছবি প্রদর্শনী বিতর্কে তাল ঠুকে আজ এবিভিপির মিছিল যাদবপুরে। বিশ্ববিদ্যালয়ের পড়ুয়াদের প্রতিবাদ মিছিলের পাল্টা হিসেবে যাদবপুর অভিযানের ডাক দিয়েছে অখিল ভারতীয় বিদ্যার্থী পরিষদ।  আজ সেই অভিযানকে কেন্দ্র করে ফের উত্তপ্ত হতে পারে বিশ্ববিদ্যালয় চত্বর। আজই চলতি শিক্ষাবর্ষের ইংরেজি স্নাতকোত্তরের প্রবেশিকা পরীক্ষা রয়েছে। বিজ্ঞান ও ইঞ্জিনিয়ারিং ছাড়া কলা বিভাগের সংস্কৃত এবং ইংরেজি বিভাগের সেমেস্টারের পরীক্ষাও রয়েছে। প্রবেশিকা পরীক্ষার জন্য রাজ্য এবং ভিন রাজ্যের বিভিন্ন প্রান্ত থেকে ছাত্রছাত্রীরা আসবেন। এমন দিনে এবিভিপির অভিযান ঘিরে বিশ্ববিদ্যালয় কর্তৃপক্ষ অশান্তির আশঙ্কা করছেন। পরীক্ষা ও পঠনপাঠনে যাতে কোনও বিঘ্ন না ঘটে, তার জন্য আবেদন জানিয়েছেন উপাচার্য সুরঞ্জন দাস।